# AKAVA

### Wikipedia

AKAVA on korkeasti koulutettujen palkansaajien ammatillinen keskusjärjestö. AKAVA on perustettu vuonna 1950, jolloin jäseniä oli 12 000. Nykyään AKAVAlla on n. 461 000 jäsentä ja siihen kuuluu 31 jäsenjärjestöä. Akava on ainoa ay-keskusjärjestöistä ainoa, jonka jäsenmäärä kasvaa tällä hetkellä. Kasvu selittyy pitkälti nuorten koulutustason nousulla.

Suurimmat jäsenjärjestöt ovat Opetusalan ammattijärjestö OAJ, Tekniikan Akateemisten liitto TEK, Insinööriliitto, Suomen Ekonomiliitto SEFE, Suomen Lääkäriliitto, Tradenomiliitto ja Akavan Erityisalat AE.

Akavalaiset työskentelevät lähinnä esimies-, asiantuntija- ja opetustehtävissä. 60 prosenttia akavalaisista on suorittanut vähintään ylemmän korkeakouluasteen tutkinnon.

AKAVA sopii tulopoliittiset kokonaisratkaisut sekä muut keskitetyt työmarkkinasopimukset, joiden pohjalta jäseniä koskevat palkat ja muut palvelussuhteen ehdot neuvotellaan. AKAVAan kuuluu kaksi neuvottelujärjestöä: julkisella sektorilla Julkisalan koulutettujen neuvottelujärjestö JUKO ja yksityisellä sektorilla Ylempien Toimihenkilöiden Neuvottelujärjestö YTN. Myös jäsenliitot neuvottelevat sopimuksista.

Akavan puheenjohtajana toimii Risto Piekka. Hallituksen varapuheenjohtajat ovat Erkki Kangasniemi (OAJ), Heikki Kauppi (TEK), Tuomo Tikkanen (Suomen Psykologiliitto) ja Heikki Pälve (Suomen Lääkäriliitto).

## [muokkaa] Aiheesta muualla

- AKAVA

Haettu osoitteesta http://fi.wikipedia.org../../../a/k/a/AKAVA_9b10.html

Luokka: Ammattiliitot

##### Views

- Artikkeli
- Keskustelu
- Nykyinen versio

##### Etsi